בילאל אבן רבאח

בלאל אבן רבאח (בערבית: بلال بن رباح, או אל "בלאל אל-חבשי"; נולד בין השנים 578-584 במכה ומת 641  היה הבן של עבד ערבי מערב הסעודית, הוא נחשב כמואזין הראשון באסלאם ומוספר אודותיו שנבחר לתפקיד על ידי מוחמד עצמו.

תולדותיו
בלאל נולד לאבא שהיה עבד ערבי מערב הסעודית, בעוד שאמו הייתה בת אצולה חבשית (אתיופיה של ימינו) שנלכדה לעבדות. הוא היה בין העבדים ששוחררו על ידי אבו בכר. לאחר שהתאסלם סבל קשות בידי בני קורייש.

לאחר ההג'רה מינה מוחמד את בלאל למואזין במסגד שהוקם באל-מדינה, בשל הסבל שעבר ובשל קולו הערב בקריאת מאמיני האסלאם לתפילה.

מסופר כי בלאל היה בין הנאמנים ביותר למוחמד ולעלי בן אבי טאלב מבין חברי הצחאבה. מעמדו המכובד בתקופת ייסוד האסלאם מוצג לעתים כראיה על חשיבות השוויון הבין גזעי באסלאם.

קברו והנצחתו
על פי מסורת אסלאמית, בלאל נפטר בין 638–642 ונקבר בדמשק, בבית הקברות העתיק באב א-צע'יר וקברו נמצא שם עד היום   

על פי זאב וילנאי בלאל נקבר על פסגת הר שנמצא מזרחית לשכם  . על גבי מפת ישראל 1:50,000 ישנו ציון מבנה עתיק שנקרא "א-שיח' בלאל, בהר כביר צפון-מערבית להתנחלות אלון מורה. (ראה צילום).

עוד מציין וילנאי, כי גבעה ליד יריחו נקראת לכבודו - "מוּאַזְן א-בלאל" , כלומר מקום הקריאה לתפילה של בלאל.

בלאל אבן רבאח מונצח ב"מקאם בלאל", באזור ואדי אל-סיר, פרבר של עמאן בירת ירדן.

קישורים חיצוניים

הערות שוליים

ערכים שבהם תבנית בריטניקה אינה מתאימה
עבדים
מתאסלמים
צחאבה
נפטרים ב-642